



Adoratie

Euharistică



**Cântec**

***† În Numele Tatălui și al Fiului și al Sfântului Duh.***

*Amin*

Isuse, care ai voit să rămâi continuu prezent în mijlocul nostru, primește cinstea credinței noastre și a adorației pe care ți-o oferim acum. Primește rugăciunea noastră umilă. Aprinde-ne inima cu iubirea ta, ca să fim uniți cât mai intim cu tine. Ne este foame de tine, Pâine a îngerilor, hrană a sufletelor, care conține putere și blândețe și realizează toată fericirea sfinților.

Ne este sete de tine, izvorul apei vii, fântână de viață și înțelepciune, de știință și lumină veșnică. Atrage la tine sufletul nostru. Alergăm la tine cu afecțiune, cu umilință și statornicie, căci numai tu ești tot binele nostru, părintele și Dumnezeul nostru. Amin

*Tatăl Nostru... Bucură-te Marie... Slavă Tatălui....*

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

Isuse, prin tine, Tatăl a manifestat iubirea Sa infinită față de cei păcătoși și bolnavi. De aceea vrem să te lăudăm, să te preamărim, să te binecuvântăm și să-ți mulțumim astăzi. Tu ești Dumnezeul și Mântuitorul nostru. Îți mulțumim pentru cuvintele scrise de sfântul evanghelist Matei*: “În timp ce ședea la masă în casă, iată că sosiră mai mulți vameși și păcătoși, care luau loc la masă cu Isus și cu ucenicii săi. Văzând astfel, farizeii ziceau ucenicilor săi: «De ce mănâncă Învățătorul vostru cu vameșii și cu păcătoșii?» Dar el auzi și zise: «Nu sănătoșii au nevoie de medic, ci bolnavii. Mergeți și învățați ce înseamnă: «Îndurare vreau și nu jertfă, căci nu am venit să chem pe cei drepți ci pe cei păcătoși»* (M 9, 10-13).

Isuse, în aceste cuvinte, inimile noastre intuiesc măreția iubirii și îndurării tale. Îți mulțumim pentru că nu ți-a fost teamă să te așezi la masă cu vameșii și cu păcătoșii. Îți mulțumim pentru că iubirea ta a rămas neclintită și măreață chiar și înaintea criticilor și murmurărilor farizeilor care te acuzau de încălcarea legii.

Isuse, Iubirea însăși, îți mulțumim pentru că te-ai gândit la cei care suferă opresiune și la cei istoviți, care sunt destinatarii principali ai îndurării tale. Sfântul evanghelist Matei scrie: *“Veniți la mine, toți cei trudiți și împovărați, și eu vă voi ușura. Luați jugul meu asupra voastră și învățați de la mine, că sunt blând și smerit cu inima, și veți afla alinare pentru sufletele voastre, căci jugul meu este plăcut și sarcina mea este ușoară”*(M 11, 28-30)*.*

Isuse venim înaintea ta cu suferințele, crucile și neliniștile noastre. Ne prezentăm înaintea Ta pentru că în îndurarea ta ne primești așa cum suntem. Isuse, greșelile noastre ne oprimă, păcatele stau în fața ochilor noștri, ne obosesc și întunecă întâlnirile cu ceilalți și mai mult întâlnirile cu noi înșine.

Tu știi că suntem obosiți și neliniștiți dar avem încredere în iubirea și ajutorul tău

*Tatăl Nostru... Bucură-te Marie... Slavă Tatălui....*

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

**Cântec**

Pe drumul vieții avem nevoie de hrana divină, care să ne apere de pericole, să ne întărească voința și să ne fie Viatic în călătoria din exil în patria cerească. Dumnezeu ne-a oferit această hrană, de aceea, îl rugăm:

***R.: Doamne, noi te adorăm!***

1. Isuse, tu ai venit să mântuiești ceea ce era pier­dut: fii pentru noi calea care ne readuce în casa Tatălui. R.
2. Tu, adevărul și lumina lumii, ai venit să iei asu­pra ta păcatele lumii: eliberează-ne de sclavia păcatului și a viciilor. R.
3. Tu ești hrana vieții, inspiră-ne dorința de a te primi des și cu evlavie în sfânta împărtășanie. R.
4. Dăruiește răbdare, bunăvoință și multă iubire celor care se îngrijesc de cei bolnavi, amintindu-le că în cei bolnavi ești slujit tu însuți. R.
5. întărește familiile ce se clatină și ridică suflete generoase care să se ocupe de educația copiilor abandonați de părinți sau de copiii orfani. R.

*Tatăl Nostru... Bucură-te Marie... Slavă Tatălui....*

Isuse, tu ai voit să rămâi cu noi în sfânta Euharis­tie; dă-ne harul de a crește mereu în credință până în ziua în care te vom vedea față în față împreună cu sfin­ții și îngerii tăi, care trăiesc fericiți în veci avându-te pe tine, Dumnezeul și Mântuitorul lor. Amin.

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

**Lectura I**

*Dumnezeu l-a trimis în lume pe Fiul său ca să trăim prin el.*

**Lectură din Scrisoarea întâi a sfântului apostol Ioan**  *4,9-16*

Iubiților, prin aceasta s-a arătat iubirea lui Dumne­zeu în noi: Dumnezeu l-a trimis în lume pe Fiul său, unul născut, ca să trăim prin el. în aceasta constă iubirea: nu noi l-am iubit pe Dum­nezeu, ci el ne-a iubit și l-a trimis pe Fiul său ca jertfă de ispășire pentru păcatele noastre.

Iubiților, dacă Dumnezeu ne-a iubit astfel, și noi suntem datori să ne iubim unii pe alții. Nimeni nu l-a văzut pe Dumnezeu vreodată. Dacă ne iubim unii pe alții, Dumnezeu rămâne în noi și iubirea lui în noi este desăvârșită.

Prin aceasta cunoaștem că rămânem în el și el în noi: ne-a dat din Duhul său. Iar noi am văzut și dăm mărturie că Tatăl l-a trimis pe Fiul ca mântuitor al lumii. Oricine mărturisește că Isus este Fiul lui Dum­nezeu, Dumnezeu rămâne în el și el în Dumnezeu. Noi am cunoscut și am crezut în iubirea pe care Dumnezeu o are fată de noi.

*Cuvântul Domnului.*

**Psalmul 100**

**R:** *Dumnezeul nostru este mare în iubire.*

Strigați de bucurie către Domnul,

toți locuitorii pământului,

slujiți Domnului cu bucurie,

veniți înaintea lui cu strigăte de veselie! **R.**

Să știți că Domnul este Dumnezeu!

El ne-a făcut, ai lui suntem,

poporul lui și turma pășunii sale. **R.**

Intrați pe porțile lui cu imnuri de laudă,

intrați cu laude în casa lui!

Lăudați-1 și binecuvântați numele lui! **R.**

Căci Domnul este bun, îndurarea lui ține pe vecie

și fidelitatea lui, din generație în generație **R.**

**Aleluia**

*Să-l iubești pe Domnul Dumnezeul tău din toată inima ta. Să-l iubești pe aproapele tău ca pe tine însuți!*

**Evanghelia**

*Care poruncă este cea mai mare în Lege ?*

**Lectură din Evanghelia Domnului nostru**

**Isus Cristos după sfântul Matei** *22,34-40*

În acel timp, auzind fariseii că le-a închis gura saduceilor, s-au adunat la un loc, iar unul dintre ei, învățat al Legii, ca să-l pună la încercare, l-a întrebat: „învățătorule, care poruncă este cea mai mare în Lege?” El i-a zis: „Să-l iubești pe Domnul Dumnezeul tău din toată inima ta, din tot sufletul tău și din tot cugetul tău! Aceasta este cea mai mare și cea dintâi poruncă. Iar a doua este asemenea acesteia: «Să-l iubești pe aproapele tău ca pe tine însuți!» în aceste două porunci este cuprinsă toată Legea și Profeții”.

*Cuvântul Domnului.*

**Lectură din cartea “Tereza” de Card. Godfried Danneels (p. 41)**

În 9 iunie 1895 – duminica Sfintei Treimi, sfânta Tereza a Pruncului Isus așterne în scris minunata rugăciune pe care o intitulează: “Act de oferire a ființei mele ca jertfă de ardere de tot iubirii îndurătoare a Bunului Dumnezeu”. În spatele acestui titlu marcat de stilul devoțiunilor de atunci, o lume cu totul nouă prinde contur. Se întâmpla adesea prin Carmelurile din acea vreme ca unele călugărițe să se ofere “Dumnezeului drept”. Tereza știa acest lucru: “Mă gândesc”, spune ea, “la toate sufletele care se oferă ca victime dreptății lui Dumnezeu cu intenția de a abate pedepsele de pe capul păcătoșilor, luându-le asupra lor”. Mai multe călugărițe din propriul ei Carmel făcuseră acest lucru. “O astfel de ofrandă mi se pare sublimă și generoasă, dar nu simt nici o dorință să o fac”, adaugă ea. Ce va face? Se va oferi Dumnezeului Preaîndurător. Nu că El nu ar fi drept – doar răsplătește binele și răul - , dar, peste dreptatea sa, dumnezeu a azvârlit mantia iubirii sale îndurătoare.

*Dumnezeul meu, Treime preafericită,*

*Vreau să te iubesc și să te fac iubită,*

*Să lucrez la preamărirea Sfintei Biserici ...*

*Vreau să împlinesc desăvârșit voia Ta*

*Și să ajung la treapta de slavă*

*Pe care mi-ai pregătit-o în Împărăția Ta;*

*Într-un cuvânt, vreau să fiu sfântă,*

*Dar îmi simt neputința și îți cer Dumnezeul meu,*

*Să fii Tu însuți sfințenia mea...*

*În amurgul acestei vieți voi apărea înaintea Ta cu mîinile goale;*

*Căci nu-ți cer, Doamne, să-mi socotești faptele ...*

*Toate faptele noastre de dreptate sunt pătate în ochii tăi!*

*Vreau așadar să mă înveșmânt cu propria Ta Dreptate*

*Și să primesc de la iubirea Ta bucuria de a Te avea pururi.*

*Nu vreau alt tron și altă cunună*

*Decât pe Tine, Preaiubitul meu!*

Secretul sfințeniei Terezei este faptul că ea îi vine în întregime de la Dumnezeu: de la El așteaptă totul. De la ea însăși, nu are nimic de oferit. La capătul vieții, se va găsi în fața tronului lui Dumnezeu cu mâinile goale și se va înveșmânta cu însăși sfințenia lui Dumnezeu. Ea a înțeles că nu noi ne rugăm, ci Dumnezeu în noi, nu noi iubim, ci Dumnezeu în noi, nu noi lucrăm, ci Dumnezeu în noi ...Atunci noi nu facem chiar nimic? Dimpotrivă, facem enorm de mult: ne lăsăm purtați cu o mare credință și o nemărginită încredere. Această “activitate pasivă” a *da* – ului necondiționat nu este, de altfel, nimic altceva decât *Da* –ul Mariei, căruia îi datorăm întreaga răscumpărare. În acel “*Fie mie după cuvântul tău*” omenirea a atins cel mai înalt grad de colaborare și de activitate.

**Reflecție**

**Iubiți-vă cum eu v-am iubit!**

Iubirea față de Dumnezeu este cea mai mare poruncă și este strâns unită de iubirea față de aproapele. Isus spune clar : „Cine nu-1 iubește pe fratele său pe care îl vede nu poate să-l iubească pe Dumnezeu pe care nu-1 vede” (*lin* 4,20). Trebuie să îl iubim pe aproapele fără măsură și fără excepție. Cât timp excludem pe cineva, nu putem spune că îl iubim pe Dumnezeu. Trebuie să îl iubim pe aproapele așa cum Dumnezeu ne-a iubit: pentru noi, oamenii, și pentru a noastră mântuire s-a coborât din ceruri, ne-a predicat evanghelia, pe care a confirmat-o prin minuni, și-a dat viața pentru noi pe Calvar și, pentru a rămâne permanent cu noi, a orânduit Euharistia. Intr-adevăr, Dumnezeu este iubire, cine rămâne în iubire rămâne în Dumnezeu și Dumnezeu rămâne în el.

*Moment de reculegere și de adorație personală în tăcere.*

Isuse, nerecunoștința și disprețul reprezintă adesea răspunsul oamenilor la iubirea ta imensă. Cu un act de iubire voim astăzi să reparăm răceala și injuriile cu care ești jignit. Am păcătuit și noi, ne pare rău și implo­răm milostivirea ta, fiind dispuși să reparăm pentru cei care s-au răzbunat împotriva ta și au scuturat jugul suav al legii tale.

îți cerem iertare pentru lipsa de modestie și groso­lăniile vieții, pentru moda indecentă, pentru profana­rea duminicilor, pentru blestemele împotriva ta și a sfinților, pentru insultele aduse papei, Bisericii, preoți­lor, pentru sacrilegiile cu care este profanat sacramen­tul iubirii divine, pentru greșelile publice ale națiuni­lor ce uzurpă drepturile și magisteriul Bisericii înte­meiate de tine.

Isuse, ai milă de noi și de omenirea păcătoasă. Amin.

*Tatăl Nostru... Bucură-te Marie... Slavă Tatălui....*

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

**Cântec**

Să îl invocăm cu toată încrederea pe Isus, care ne iubește și ne ascultă rugăciunile:

***R.: Doamne, tu știi că te iubim!***

1. Isuse, tu ne-ai iubit până la moartea pe cruce; ajută-ne să împlinim mereu marea poruncă a iubirii. **R.**
2. Revarsă în sufletele noastre Duhul iubirii tale ca să ne curețe sufletul și să ne elibereze de egoism. **R.**
3. Deschide-ne ochii sufletului ca să te vedem în fra­ții noștri și să ne străduim să îi iubim așa cum tu ne-ai iubit. **R.**
4. Mișcă-ne inima și mâna în fața celor săraci și dis­prețuiți, ca să le oferim un semn al iubirii tale față de toți oamenii. **R.**
5. Ajută-ne ca zilnic să îl iubim pe aproapele, ca să devenim capabili de a-1 iubi și pe dușmanul nos­tru, care ne vrea răul**. R.**

*Tatăl Nostru... Bucură-te Marie... Slavă Tatălui....*

Inflăcărează-ne, Doamne, inimile cu Duhul iubirii tale, ca să ne gândim și să lucrăm conform voinței tale, să te iubim cu inimă sinceră în frații noștri, ca, astfel, în cer să simțim bucuria iubirii desăvârșite. Prin Cristos, Domnul nostru. Amin.

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

Isuse, fii binecuvântat pentru toate persoanele din lumea întreagă, care nu se închid în ele însele din egoism ci trăiesc pentru alții și oferă mereu și pretutindeni gesturi de bunătate și îndurare. Fii binecuvântat în toate mișcările și organizațiile umanitare care caută să ajute pe cei mai nevoiași. Binecuvântează-i Isuse și sporește îndurarea ta prin inimile lor îndurătoare.

Isuse, tu știi câtă cruzime există în lumea de astăzi! Tu știi cât de ușor se despart familiile noastre și astfel se distruge societatea noastră! Câtă violență există între tinerii care se autodistrug prin droguri și alcool.

Îți mulțumim, Isuse, pentru că tu nu abandonezi această lume; continui să o vizitezi nu pentru a o judeca și a o condamna ci pentru a o salva. Iartă-ne, Isuse, pentru că deseori i-am evitat pe ceilalți și i-am condamnat catalogându-i drept păcătoși. În loc să ne apropiem de ei și să-i ajutăm așa cum ai făcut tu, i-am marginalizat și i-am judecat. Iartă-ne, Isuse! Fii îndurător față de noi și față de ei. Isuse, cât de mare este îndurarea ta în raport cu iertarea și îndurarea pe care noi o acordăm celorlalți. Cât de frumos și plăcut este să te întâlnim și să stăm cu tine, Isuse. Cât de frumos și mângâietor lucru este să știm că tu ești blând și smerit cu inima, mereu gata să ne accepți pentru a ne vindeca sufletele.

*Tatăl Nostru... Bucură-te Marie... Slavă Tatălui....*

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

**Litania În Cinstea Inimii Preasfinte A Lui Isus (Cântată)**

Doamne, miluiește-ne,

*Cristoase, miluiește-ne,*

*Doamne, miluiește-ne,*

Cristoase, auzi-ne,

*Cristoase, ascultă-ne,*

Tată din cer, Dumnezeule, *miluiește-ne pe noi,*

Fiule, Răscumpărătorul lumii, Dumnezeule, *miluiește-ne pe noi,*

Duhule Sfânt, Dumnezeule, *miluiește-ne pe noi,*

Sfântă Treime, un singur Dumnezeu, *miluiește-ne pe noi,*

Inima lui Isus, Fiul Tatălui cel veșnic, *miluiește-ne pe noi, (\*)*

Inima lui Isus, plăsmuită de Sfântul Duh în sânul Mamei, pururea Fecioare,\*

Inima lui Isus, unită întru ființă cu Cuvântul lui Dumnezeu,\*

Inima lui Isus, nemărginită întru maiestate, \*

Inima lui Isus, locuință sfântă a lui Dumnezeu, \*

Inima lui Isus, chivotul celui preaînalt, \*

Inima lui Isus, casa lui Dumnezeu și poarta cerului,\*

Inima lui Isus, focar arzător al dragostei, \*

Inima lui Isus, sălașul dreptății și al iubirii, \*

Inima lui Isus, plină de bunătate și de dragoste,\*

Inima lui Isus, noianul tuturor virtuților, \*

Inima lui Isus, preavrednică de toată lauda, \*

Inima lui Isus, regele și centrul tuturor inimilor,\*

Inima lui Isus, în care sunt toate comorile înțelepciunii și ale științei, \*

Inima lui Isus, în care locuiește toată plinătatea dumnezeirii\*

Inima lui Isus, în care Tatăl a binevoit, \*

Inima lui Isus, dorul munților veșnici, \*

Inima lui Isus, răbdătoare și de mare milă, \*

Inima lui Isus, darnică față de toți cei care te cheamă, \*

Inima lui Isus, izvorul vieții și al sfințeniei, \*

Inima lui Isus, împăcare pentru păcatele noastre,\*

Inima lui Isus, copleșită de ocări, \*

Inima lui Isus, zdrobită pentru fărădelegile noastre,\*

Inima lui Isus, ascultătoare până la moarte, \*

Inima lui Isus, străpunsă de suliță,\*

Inima lui Isus, izvorul a toată mângâierea,

Inima lui Isus, viața și învierea noastră, \*

Inima lui Isus, pacea și împăcarea noastră, \*

Inima lui Isus, jertfa păcătoșilor, \*

Inima lui Isus, mântuirea celor ce nădăjduiesc în tine, \*

Inima lui Isus, fericirea tuturor sfinților, \*

Mielul lui Dumnezeu, care iei asupra ta păcatele lumii, iartă-ne, Doamne,

*Mielul lui Dumnezeu, care iei asupra ta păcatele lumii, ascultă-ne, Doamne,*

Mielul lui Dumnezeu, care iei asupra ta păcatele lumii, *miluiește-ne pe noi.*

*V. Isuse cu Inima blândă și smerită,*

R. Fă inima noastră asemenea cu Inima ta.

*Să ne rugăm:*

Atotputernice, veșnice Dumnezeule, privește spre Inima preaiubitului tău Fiu și spre laudele și îndestulările pe care ți le aduce în numele păcătoșilor, și împăcat fiind prin ele, iartă-i pe cei ce-ți cer milostivirea în numele aceluiași Fiu al tău, Isus Cristos, care cu tine viețuiește și domnește în vecii vecilor. *Amin.*

*Tatăl Nostru... Bucură-te Marie... Slavă Tatălui....*

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

Isuse, te adorăm și-ți mulțumim pentru că tu ești iubire. Tu ai suferit din iubire și ai oferit viața ta pentru noi. Fiecare gest al tău a fost un gest de iubire; toată viața ta a fost o mare iubire față de noi. De aceea, moartea și sacrificiul tău au devenit mântuirea noastră. Isuse, Tu ai iubit întotdeauna și ai acceptat crucea și moartea cu iubire; pentru aceasta, moartea ta nu a fost altceva decât o trecere în viața fără de sfârșit. Prin moartea ta, ai dat sens vieții și morții noastre, celor bolnavi și celor sănătoși, tinerilor și bătrânilor, săracilor și bogaților. Isuse, Tu dai sens oricărei vieți, în orice situație, chiar și atunci când totul pare pierdut și nu reușim să descoperim vreun sens.

Isuse, în această seară, ți-I prezint pe toți tinerii care nu-și găsesc sensul vieții sau l-au pierdut, pe cei care nu sunt gata să se sacrifice pentru ceilalți, pe cei care nu au înțeles că adevărata fericire se află în a trăi pentru ceilalți. Isuse, fă-I să înțeleagă că viața este un dar, că cel mai frumos lucru este să iubești pe ceilalți și să te dedici pentru ei. Inspiră în inimile lor darurile Spiritului tău pentru ca să redescopere valoarea vieții, valoarea fiecărui gest de iubire sinceră și curată. Fă ca să domnească pacea și bucuria în inimile lor; Tu să fii calea, adevărul și viața lor. Amin.

*Tatăl Nostru... Bucură-te Marie... Slavă Tatălui....*

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

**Toți sa adorăm fierbinte**

marea Taină din altar;

Ce-a fost scris în Legea Veche

facă loc la noul dar;

ce e peste simț și minte

să ne dea-al credinței har.

**Tatălui dați închinare**,

Cinste, laudă și cânt;

Fiului, fără-ncetare,

Slavă-n cer și pe pământ;

Pururi binecuvântare

Fie Duhului preasfânt. Amin.

**C.** Tu le-ai dat lor pâine cerească,

***P.*** *având in sine orice plăcere.*

**C.** *Să ne rugăm:*

Dumnezeule, care ne-ai lăsat în acest sacrament minunat memorialul morții și învierii tale, dă-ne, te rugăm, harul ca astfel să cinstim sfântul mister al trupului și sângelui tău, încât să simțim necontenit în noi roadele răscumpărării tale. Tu, care viețuiești și domnești în vecii vecilor.

**T.** *Amin*

***C./ P.*** *Lăudați-l pe Domnul neamurilor, Lăudați-l toate popoarele.*

*Osana, osana, osana Fiului lui Dumnezeu*



